
A rho-kináz aktiváció szerepet játszik a magas vérnyomás kialakításában állatmodellben

Célunk egy normotenzív kontroll (WKY) és egy magyas vérnyomástól szenvedő patkánytörzs (SHRSP) jellemzése volt. Kísérleteink során kanülált patkány musculus gracilis artériák érátmérő változásati, femorális artériák kontrakciós erejét, a test- és szívtömeget, valamint a vérnyomást határoztuk meg.
Az SHRSP patkányok testtömege (257±2g) kisebb volt, mint a WKY patkányoké (361±10g,p<0,01). Az SHRSP állatok szív-testtömeg aránya (0,0047), szisztolés (210±12 Hgmm) és diasztolés (161±8 Hgmm) vérnyomás értékei szignifikánsan magasabbak voltak a WKY-ban mért (0,0027; 147±9 Hgmm; 115±7 Hgmm) értékekhez képest.
A gracilis arteriolák miogén tónusa hasonló volt a két csoportban. A Rho-kináz inhibitor fasudil (10µM) hatására a WKY csoportban 34,4±9,8 %-kal, SHRSP-nél 82,5±6,2 %-kal csökkent a miogén tónus (p<0,01). Egyéb válaszokban (acetilkolin, norepinefrin, szerotonin és U46619) nem találtunk különbséget és a fasudil kezelés sem befolyásolta ezen válaszokat.
Az artéria femorális esetében 10-60 mM KCl hatására SHRSP állatok esetében nagyobb kontrakciós erőt találtunk (10,3±1,7 mN, illetve 6,5±1,3 mN a WKY állatokban, p<0,13). Fasudil kezelés az SHRSP csoportban mért fokozott kontraktilitást normalizálta ( kontraktilis erő csökkenés 6,3±1,8 mN-ra), míg a WKY csoportban hatástalan volt (6,8±1,6 mN). Szerotonin hatásásra hasonló jelenséget figyeltünk meg. SHRSP kontrakció: 13,7±1,6 mN, mely fasudil jelenlétében 9,3±1,5 mN-ra csökken, míg ugyanezen értékek WKY esetében: 8,7±2 mN (p<0,01 SHRSP-hez hasonlítva) és 8,9±1,8 mN fasudil jelenlétében. U46619 esetében mért maximális kontrakciós erők nem különböztek, melyeket a Rho-kináz inhibitoros kezelés sem befolyásolt.
Eredményeink szerint az SHRSP állatokban a fokozott konstriktív hajlam eltérő módon jelentkezik a nagy- és a kis erek szintjén. Ugyanakkor mindkét érterületen fontos szerepet játszik a Rho-kináz fokozott aktivációja, mely a patomechanizmus fontos eleme lehet.



